cyanic-selkie/wikianc huggingface dataset:
המפרי אפלבי
הדמות
סר המפרי הוא אמן בהצגת דברים באופן דו-משמעי ואשף בשימוש במניפולציות שונות. הוא מחויב למטרה אחת ויחידה: שמירת הסטטוס קוו בממלכה המאוחדת בכלל, ובשירות הציבורי בפרט. דבר לא עוצר אותו בדרך להשגת המטרה והוא אינו בוחל באמצעים. לכל אורך הסדרה משתמש סר המפרי באנגלית גבוהה ובז'רגון טכני על מנת לבלבל את יריביו; הוא עוסק במינוי מקורביו ובעלי בריתו לתפקידים ולוועדות א-פוליטיות לכאורה; הוא מטרפד באופן שיטתי את כל הרפורמות והצעות החוק של השר הממונה, באמצעות הקמת ועדות בין-משרדיות שמטרתן המוצהרת היא לבחון את כל ההשלכות ולהגיש מסקנות, אך בפועל נועדו לקבור את היוזמות בנבכי הבירוקרטיה של השירות הציבורי.
בסדרה "כן אדוני השר", סר המפרי הוא מנכ"ל המשרד לעניינים מנהליים ומכהן תחת השר ג'ים האקר. זמן קצר לפני מינויו של האקר לראש ממשלה בסדרת ההמשך, מקודם גם סר המפרי לתפקיד מזכיר הממשלה (ומתפקד למעשה גם כנציב שירות המדינה).
השכלה וקריירה
לפני שקיבל מלגה לאוניברסיטת אוקספורד, שם למד סר המפרי בפקולטה למדעי הרוח, הוא היה תלמיד בבית הספר היוקרתי לבנים ווינצ'סטר. סר המפרי הצטרף לשירות הציבורי לאחר שירות חובה בחיל החינוך של צבא הוד-מלכותה. בין השנים 1950 ל-1956 הוא היה פקיד מכרזים אזורי. לאחר מכן עבר למשרד המלחמה (שם היה אחראי למחדל ביטחוני חמור שנחשף בפרק "השלד בארון") והועבר משם לתפקיד עוזר מנהל במשרד לענייני סקוטלנד. בשנת 1964 נכנס לתפקידו החדש במשרד לעניינים מנהליים, עד לקידומו לתפקיד מזכיר הממשלה.
סר המפרי מייצג במידה רבה את הסנוב והג'נטלמן הבריטי האולטימטיבי. הוא אליטיסט יהיר ונפוח, ומתייחס לשר הממונה עליו (והפחות משכיל ממנו) בבוז מסוים. בנוסף לכך הוא פטפטן בלתי נלאה, השולט היטב ברזי השפה כמו גם בכללי הדקדוק הלטיני והיווני. פעמים רבות הוא עושה שימוש ביכולותיו הוורבליות המושלמות במטרה להביך ולבלבל את השר הממונה, ולערפל את הנושאים וההחלטות בהם דנים. השימוש שהמפרי עושה בשפה ככלי שנועד לבלבל ולהטעות טבוע בו כה עמוק, עד שלעיתים הוא עושה זאת גם כאשר הוא מבקש להבהיר את כוונתו האמיתית. הוא מאמין באמת ובתמים כי השירות הציבורי יודע הכי טוב כיצד יש לנהל את המדינה ומהם הצרכים של הבריטי הממוצע. למרבה האירוניה, המפרי אינו "האדם הממוצע" ואף אינו קרוב אליו. אמונתו ביכולתו להחליט מה טוב עבור האדם הממוצע, נובעת מההשכלה שקיבל באוניברסיטה יוקרתית באוקספורד ומהיותו עובד מדינה בכיר. הוא אף חוזר ואומר תכופות כי "מה שטוב לבריטניה - טוב לשירות הציבורי" ולהפך. רוב החיכוכים עם ג'ים האקר (שסבור כי מה שטוב לקריירה הפוליטית שלו - טוב לבריטניה) הם השלכה ישירה של השקפה זו.
המפרי עדיין מאמין כי נשים הן המין הנחות, ולרוב מתייחס אליהן באדיבות מוגזמת ובהתנשאות. הוא פונה תמיד ליועצת הפוליטית של הקר בתואר "גבירתי היקרה" מתוך זלזול מופגן, וסבור כי יש לקדם נשים בשירות הציבורי, רק באופן עקרוני. בפרקים רבים הוא מוצג כשוחר תרבות גבוהה וכמי שסועד במסעדות יוקרה (לרוב, עם קודמו בתפקיד מזכיר הממשלה, סר ארנולד). כחבר בחבר הנאמנים של בית האופרה המלכותי הוא נוכח בערבי גאלה רבים ודואג לתקציבים מנופחים על חשבון תרבות עממית יותר.
יחסים
בסדרה כן אדוני השר רוחש המפרי (למראית עין בלבד) יחסי כבוד וידידות לשר ג'ים האקר, ועם זאת מדובר במערכת יחסים קונפליקטואלית של שני יריבים פוליטיים. כאשר אינו מצליח להעסיק את השר בזוטות והלה הוגה מדיניות חדשה או רפורמה במשרד, המפרי אינו בוחל בהונאה ובסחטנות.
יחסיו עם ברנרד וולי, המזכיר הפרטי של האקר (אך כפוף להמפרי), חבריים מעט יותר. וולי נאלץ להקשיב לא אחת להרצאותיו של המפרי אודות ההתנהלות המקובלת בשירות המדינה. כאשר נאמנותו של וולי לשר אינה נוחה להמפרי, הוא נוטה להשמיע איומים עקיפים על המשך עבודתו או קידומו בשירות המדינה. חבריו הקרובים בסדרה הם סר ארנולד רובינסון (מזכיר הממשלה הקודם), סר פרדריק סטיוארט (מנכ"ל משרד החוץ) והבנקאי הבכיר, סר דזמונד גלייזברוק. על אף היותו נשוי, לאשתו אין תפקיד של ממש בסדרה והיא נראתה בשני פרקים בלבד למספר שניות.
השלכות והשפעות
דמותו של סר המפרי הפכה לסטריאוטיפ המקובל לפקיד בכיר בשירות המדינה. בתקשורת הבריטית מתפרסמות לעיתים תמונות של סר המפרי לצד עובדי מדינה בכירים במטרה ליצור את ההשוואה הברורה מאליה. מדי פעם אף עושים שימוש בביטוי "אפילו סר המפרי היה מתגאה בכך..."
מודעת אבל על מותו של סר המפרי מופיעה ב"ספר המתים של פוליטיקו" ("Politico's Book of the Dead"), מאת יוצרי הסדרה, אנתוני ג'יי וג'ונתן לין. בספר זה ישנם מספר פרטים ביוגרפיים אודות סר המפרי, ובהם תאריך הלידה ותאריך הפטירה שלו, המקביל לתאריך הפטירה של השחקן, סר נייג'ל הות'ורן, שגילם אותו.
Making Your Mind Up
רקע וכתיבה
בסוף שנת 1980, הפזמונאי אנדי היל כתב את השיר "Making Your Mind Up" במטרה להיכנס לגמר "A Song for Europe" בשנה שלאחר מכן. בעבודה עם חברתו דאז, ניקולה מרטין, זמרת ומוציאה לאור מוזיקלית, היא עודדה אותו לשתף פעולה עם המוזיקאי ג'ון דנטר, אותו היא תוכל לרשום לחברת ההוצאה לאור שלה, ולכן היא בעלת מחצית מהזכויות של השיר (היל כבר היה חתום בהוצאה לאור אחרת). מרטין טוענת כי התרומה של דנטר הייתה מינימלית, וכי השיר בעצם נכתב על ידי היל. באוקטובר 1980, הם התחילו בהקלטת דמו של השיר, הכולל שירה של היל, מרטין ומייק נולן, זמר שמרטין עבד איתו בעבר. בדצמבר, השיר נבחר מתוך 591 הצעות שהוגשו להיות אחד משמונת השירים שיבוצעו בתחרות. מרטין הבינה שעליה להרכיב במהירות קבוצה שתבצע את השיר לתחרות, יחד איתה ועם נולן. כשהשיר כבר הוכנס תחת השם באקס פיז, מרטין וג'יל שירלי, מנהלת הקבוצה לעתיד, גייסו את שריל בייקר, בובי ג'י וג'יי אסטון להרכב, ומרטין עצמה פרשה. השיר היה יחד עם שיר אחר של היל ודנטר, "Have You Ever Been in Love", אותו התכוונו שיבוצע על ידי מרטין והיל תחת השם Gem.
מרטין ושירלי חתמו על חוזה הקלטות עם חברת התקליטים RCA רקורדס, והיל בילה שבוע באולפני מייפייר שבלונדון כשהלקה הקליטה את השיר ואת הבי-סייד שלו, "Don't Stop". ההקלטה לוותה בקולות רקע של אלן קארוול, שגם היה אחד משני זמרי הליווי בהופעה בתחרות עצמה. השיר פורסם בשיתוף עם Paper Music, שהייתה חברת הוצאה לאור בת שנה בבעלותו של בילי לורי – כותב שירים בעצמו ואחיה של הזמרת לולו. הכוריאוגרפית כריסי ויקהאם, חברה לשעבר בלהקת המחול Hot Gossip, עבדה במשך יומיים עם הלהקה על קטע הריקוד.
מילות השיר הן ברובן חסרות משמעות, על אף שניתן לטעון כי הן מדברות על קבלת החלטה להתחייב למערכת יחסים רצינית.
באירוויזיון
ב-11 במרץ 1981, באקס פיז ביצעו את "Making Your Mind Up" בגמר "A Song for Europe", ועל אף התמודדותם מול להקת Liquid Gold, שהייתה הפייבוריטית בתחרות והובילה אז במצעדים, הם זכו בתחרות בקלות. מנקודה זו, הקבוצה קידמה את השיר רבות ברחבי בריטניה, כולל על ידי הופעה בתוכנית הטלוויזיה "Top of the Pops", במסגרתה נכנס הסינגל למצעד הבריטי במקום ה-24. בשבוע שלאחר מכן השיר עלה למקום החמישי במצעד. כפי שמספרת מרטין, RCA רקורדס הייתה די אדישה כלפי הלהקה באותו זמן (ואף הוציאו את הסינגל בבריטניה בלי התמונה העוטפת את התקליט), אך ברגע שהשיר נכנס לראש המצעדים, הגישה שלהם כלפיהם השתנתה, והם הסכימו להוציא עבורם אלבום אולפן עוד לפני שהם אפילו זכו באירוויזיון. כפי שנעשה בשנים קודמות, ה-BBC צילם סרטון תדמית של הלהקה לקראת התחרות. בסרטון נראית הלהקה כשהיא מסתובבת בחנות הכלבו הרודס שבלונדון. בדומה לסרטוני תדמית אחרים, הקבוצה לא מבצעת כלל ליפ סינק בסנכרון עם המילים. הסרטון מעולם לא פורסם בתור קטע או DVD רשמי של הבאקס פיז, ובדרך כלל הוא הוחלף בקטע ההופעה של הקבוצה ב-"Top of the Pops".
אירוויזיון 1981 נערך ב-4 באפריל בדבלין שבאירלנד. בתחרות צמודה לאורך שלב ההצבעה, עם לא פחות מחמישה שירים שונים שהובילו בחלקים שונים שלה, לבסוף השיר "Making Your Mind Up" ניצח עם 136 נקודות, כשהוא עוקף את השיר הגרמני, שהגיע למקום השני, בהפרש של ארבע נקודות בלבד.
השיר זוכה לחיבה בקרב מעריצי אירוויזיון רבים, ונחשב בדרך כלל לדוגמה קלאסית לשיר פופ מהתחרות. התגובה לביצוע השיר בתחרות הייתה פחות חיובית, כאשר רבים ראו אותו כזייפני, והובילה לביקורת רבה על כך שחברי הלהקה נבחרו יותר בשל המראה שלהם מאשר היכולת הווקאלית. בנוסף, ההופעה בתחרות זכורה בעיקר בשל הרגע המפתיע בו שני חברי הלהקה פשטו את החצאיות של שתי הבנות, רק כדי לחשוף מתחתיהן חצאיות קצרות יותר, מהלך אשר יש המחשיבים לזה שהטה את הכף לטובת הלהקה בתחרות, והיווה רגע מכונן בהיסטוריה של התחרות. חברת הלהקה שריל בייקר הגיבה באשר לביצועיהם הירודים וקבעה שהיא שרה את השיר במפתח גבוה יותר משאר הקבוצה משום שהייתה עצבנית. מייק נולן אמר שבאותו לילה המיקרופונים התערבבו, ובייקר וג'יי אסטון שרו עם המיקרופונים הראשיים שהיו בעלי עוצמה גבוהה יותר.
לאחר התחרות
בעקבות הזכייה, "Making Your Mind Up" הגיע למקום הראשון במצעדי הסינגלים בבריטניה, בו שהה שלושה שבועות, והפך לאחד השירים הנמכרים ביותר באותה שנה. הזכייה הפכה את הלהקה לפופולרית ברחבי אירופה, כאשר הסינגל הגיע למקום הראשון במצעדים במדינות רבות ונכנס לעשירייה הראשונה באוסטרליה. בסופו של דבר, השיר מכר ארבעה מיליון עותקים ברחבי העולם. הסינגל התחיל את הרצף של 20 להיטיה של באקס פיז בבריטניה, כאשר אחריו הגיע במהירות הסינגל "Piece of the Action" ואלבום הבכורה של הלהקה, Bucks Fizz. בסוף העשור, "Making Your Mind Up" הגיע למקום ה-47 ברשימת הסינגלים הנמכרים ביותר בבריטניה בשנות ה-80. על אף הצלחת השיר, מעריצי הלהקה אינם רואים בו ייצוג טוב של היצירה שלה, וחברת הלהקה שריל בייקר לא מחשיבה אותו כאחד השירים הטובים ביותר שלהם. עם זאת, השיר עדיין אהוד על הציבור הרחב ונשאר השיר הזכור ביותר של הלהקה. בשנת 2013 הצביעו מאזיני BBC Radio 2 עבור "Making Your Mind Up" כשיר האירוויזיון הטוב ביותר אי פעם של הממלכה המאוחדת.
שם השיר שימש כשמה של תחרות בחירת השיר לאירוויזיון בממלכה המאוחדת, בין השנים 2004 ל-2007.
קריעת החצאית הזכורה מתוך קטע הריקוד (ששוחזר על ידי מיק ג'אגר וטינה טרנר במופע הלייב אייד ב-1985) הופיעה בתחרויות רבות מאז אותה תקופה – בין היתר במהלך הביצוע של מארי אן עם השיר "I Wanna", זוכה אירוויזיון 2002 עבור לטביה.
השיר "Making Your Mind Up" זכה לגרסאות כיסוי שונות בעקבות הצלחתו, עם שמות אלטרנטיביים: "Me vas a volver loco (You're Going To Drive Me Crazy)" (בביצוע להקת פרצ'יז הספרדית), "Rock and Roll Cowboy" בביצוע הזמרת הגרמנייה מגי מיי ו-"It's Only a Wind Up" בביצוע הלהקה הקומית הבריטית Brown Ale.
מיקומי שיא
בממלכה המאוחדת, השיר הגיע למעמד זהב על ידי איגוד תעשיית ההקלטות הבריטי (BPI).
PHP-Fusion
מערכת PHP-Fusion היא מערכת ניהול תוכן בקוד פתוח, אשר נכתבה ופותחה על ידי ניק ג'ונס (המכונה Digitanium) בשפת PHP. המערכת משתמשת במסד נתונים MySQL לאחסון תוכני האתר. למעשה זו תוכנה לבניית אתרים במגוון תחומים.
נכון לשנת 2011, קיימים מספר רב של אתרי תמיכה במספר רב של שפות לצד אנגלית.
גרסה 6 מופצת תחת רישיון GNU General Public License, אך גרסה 7 מופצת תחת רישיון AGPL, המתאים לעבודה ברשת.
המערכת המעודכנת  לשנת 2020 היא  גרסת הליבה 9  אשר זמינה להורדה והתקנה עצמאית.
מאפיינים
מערכת PHP-Fusion כוללת את המאפיינים הבאים:
מערכת PHP-Fusion מאפשרת למשתמשים להוסיף מודולים נוספים על ידי מה שנקרא באנגלית "infusions" או כפי שהוחלט לקרוא להם בעברית "תוספים". קיימים תוספים רבים שניתנים להתקנה בקלות ולניהול. את התוספים ניתן למצוא באתרים רבים ברחבי הרשת.
בנוסף לתוספים קיימים ברשת מודים רבים, שמשנים ומשפרים את המערכת בהתאם לרצונות השונים של המשתמשים.
מערכת PHP-Fusion מציעה למשתמשים ליצור ולהשתמש בתבניות עיצוב "themes", ללא עבודה רבה. קיימים שני קבצים, theme.php ו- styles.css, שרוב תבניות העיצוב מבוססות עליהן ושניתנות לקביעה ושינוי.
גרסה 6
גרסה 6 הייתה נפוצה מאוד, אך היום יותר ויותר אתרים משדרגים את המערכת שלהם לגרסה 7.01 המעודכנת.
הקוד של מערכת PHP-Fusion 6 הוא שילוב של PHP, SQL ו-HTML בכל קובץ.
גרסה 7
בתחילת 2008, גרסת המערכת PHP-Fusion 7 שוחררה לציבור.
להלן חלק מהשיפורים של מערכת PHP-Fusion בגרסה 7:
רישיון
המחבר המקורי של התוכנה מחזיק בידיו את מלוא זכויות היוצרים. התוכנה זמינה ברישיון חופשי (AGPL, כאמור). ניתן גם לקנות רישיונות אשר מקנים את הזכות להוריד את ההתייחסות המפורשת לזכויות היוצרים מהדף.
מארק המיל
מארק ריצ'רד המיל (באנגלית: Mark Richard Hamill, נולד ב-25 בספטמבר 1951) הוא שחקן אמריקאי, שלזכותו רשומים מעל 350 תפקידי משחק ודיבוב בסרטי קולנוע, סדרות טלוויזיה ואנימציה ומשחקי מחשב. הוא ידוע בעיקר בזכות תפקידו כלוק סקייווקר בסרטי "מלחמת הכוכבים", תפקיד אשר הקנה לו שתי זכיות בפרס סאטורן. בנוסף הוא ידוע בדיבוב הג'וקר, לצד קווין קונרוי שדיבב את באטמן; השניים דיבבו ביחד במשך למעלה מ-30 שנה בסדרות, סרטים ומשחקי מחשב רבים של באטמן.
ביוגרפיה
המיל נולד באוקלנד שבקליפורניה לסוזן וויליאם המיל, ולו שני אחים וארבע אחיות. אביו היה קפטן בצי האמריקני, ובעקבות כך המיל נאלץ להשתקע במספר מקומות, ביניהם יפן - שם סיים את לימודי התיכון. את לימודיו האקדמאים סיים המיל עם התמחות בדרמה במכללת לוס אנג'לס.
תפקידים בסרטים וסדרות טלוויזיה
את הקריירה במשחק החל המיל בדיבוב בסדרת האנימציה "ג'יני" של חברת ההפקות "האנה-ברברה" בשנת 1973, ותפקידים בסדרות "The Texas Wheelers" משנת 1974, "בית חולים כללי", "One Day At A Time", ובגילום הבן הבכור בפרק הפיילוט לסדרה "על הורים וילדים" בשנת 1977, לפני שקיבל את תפקידו הידוע ביותר, לוק סקייווקר מסרטי מלחמת הכוכבים, החל מהסרט המקורי, פרק 4: תקווה חדשה. המיל זכה בפרס סאטורן בקטגוריית השחקן הטוב ביותר פעמיים, על משחקו בשני ההמשכים לסרט הראשון בסדרת מלחמת הכוכבים - פרק 5: האימפריה מכה שנית משנת 1980, ופרק 6: שובו של הג'דיי משנת 1983. בשנת 2015 חזר המיל לשחק את דמותו של סקייווקר בפרק 7: הכוח מתעורר.
ב-1980 הופיע המיל בסרט המלחמתי האדומה הגדולה ה-1. בשנת 1991 המיל הופיע בתפקיד אורח בסדרה "הברק", המבוססת על דמות הקומיקס פלאש, בתפקיד טריקסטר - תפקיד אותו הוסיף לגלם בסדרת האנימציה ליגת הצדק ללא גבולות ובסדרה "הפלאש" משנת 2014. שנה לאחר מכן, הופיע המיל בסרט "סהרורים", על פי ספרו של סטיבן קינג, ובשנת 1995 בסרט "כפר הארורים" על פי ספרו של ג'ון וינדהם. בשנת 2001 הופיע המיל בסרט ג'יי ובוב השקט מכים שנית, שבו השתמש בקול "הג'וקר" ואף התבדח על דמותו כלוק סקייווקר. בסרט זה הופיע המיל יחד עם שותפתו לסרטי מלחמת הכוכבים, קארי פישר.
בשנת 2019 נתן את קולו לדמותו של צ'אקי בסרט "משחק ילדים", ושב לגלם את דמותו של לוק סקייווקר בסרט "מלחמת הכוכבים - פרק 9: עלייתו של סקייווקר" שביים ג'יי ג'יי אברהמס. בנוסף, הוא הופיע בהופעת קמע בפרק השמיני של עונה 2 בסדרה "המנדלוריאן", בתפקיד לוק סקייווקר, וגילם דמות משנית בעונה השנייה של הסדרה הבריטית "אבירי הלילה".
בשנת 2023 הוא עתיד לשחק במיני-סדרת האימה "מפלת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו.
דיבוב דמויות בסדרות אנימציה
המיל היה מזוהה רבות כלוק סקייווקר מסרטי מלחמת הכוכבים, ולכן חיפש לשנות את תדמית "הגיבור הטוב". את עבודתו כמדבב החל המיל בדיבוב דמותו של קורי אנדרס בסדרות האנימציה "ג'יני" ו"The New Scooby-Doo Movies"  בתחילת שנות השבעים.
החל מ-1992 החל המיל בדיבוב דמותו של הג'וקר בסדרת האנימציה באטמן - הסדרה המצוירת, כאשר הוא הוסיף לדבב את הדמות בסדרות הספין אוף השונות, הסרטים ומשחקי המחשב שנעשו על באטמן, ולאחרונה אף את דמותו של הפושע טוני זוקו בסדרה "הבאטמן". בשנת 1996 דיבב בסדרה "האלק האיום" ששודרה אז ברשת UPN.
בשנת 2002 עד 2008 דיבב בסדרת האנימציה "שם קוד: ילדי השכונה" ששודר בCartoon Network. בשנת 2004 עד 2006 דיבב בסדרת האנימציה "סופר רובוט צוות קוף למשימה צא!" את דמותו של המלך סקלטון. בהמשך דיבב מגוון רחב של נבלים מתוך סדרות אנימציה שנעשו על דמויות קומיקס כמו "הענק הירוק", "ספיידרמן", "ארבעת המופלאים", ובסדרות רבות אחרות כאנימניאקס, ג'נרטור רקס, סמוראי ג'ק, אווטאר: כשף האוויר האחרון, פינקי והמוח, טוטלי ספייס, בובספוג מכנסמרובע, רגולר שואו, איש משפחה, משפחת סימפסון, "הדרקון הראשון שלי" ו"שליטי היקום: הגילוי".
בשנת 2014 האמיל חזר ליקום מלחמת הכוכבים כדי לדבב בעונה 6 של הסדרה מלחמת המשובטים את דמותו של דארת' ביין. בשנת 2017 דיבב את ברוס באנר בסדרה "ספיידרמן".
בשנת 2019 דיבב בסדרת האנימציה "הילדים האחרונים בעולם" של נטפליקס.
בשנת 2021 דיבב את סקלטור בסדרת האנימציה "שליטי היקום: הגילוי" בנטפליקס.
דיבוב דמויות ממשחקי מחשב
המיל השתתף בשלושה משחקי מחשב בשם "Wing Commander" בין השנים 1994–1997 (תפקיד שאותו גילם בהמשך פרדי פרינז ג'וניור בסרט "מפקדת כנף"), כמו גם דיבב מספר דמויות במשחק "Full Throttle", את וולברין במשחק "X2: Wolverine's Revenge" וכן מספר דמויות מ-"The Scorpion King: Rise of the Akkadian". המיל שב לדבב את הג'וקר פעם נוספת במשחקי המחשב "Batman: Vengeance", "באטמן ארקהם אסיילום", "באטמן: ארקהם סיטי" ו"באטמן ארקהם נייט".
חיים אישיים
מאז 1978 המיל נשוי למרילו יורק ולהם שלושה ילדים.
קנזינגטון (ניו סאות' ויילס)
קנזינגטון (באנגלית: Kensington) הוא פרוור בסידני, המנוהל על ידי עיריית רנדוויק (City of Randwick).
גאוגרפיה
קנזינגטון ממוקם כ-6 ק"מ דרום-מזרחית למרכז העסקים הראשי של סידני. הוא מהפרוורים המערביים ביותר מבין אזור הפרוורים המזרחיים, וגובל בשלושה כיוונים בפרוורי סידני העיר. מדרום הוא גובל בקינגספורד, בצפון במור פארק וסנטניאל פארק, במערב ברוסברי, זטלנד וביקונספילד ובמזרח ברנדוויק. הדרך הראשית החוצה את הפרוור מצפון לדרום היא שדירת אנזאק.
היסטוריה
הפרוור הוקצה לראשונה למגורים בשנות השמונים של המאה ה-19, אז נקרא בשמו החדש, קנזינגטון. בעבר היו מספר אחוזות ונחלות בפרוור, החל מ-1819, אז סמואל טרי, שהיה פושע במושבת העונשין והפך למיליונר הראשון של היבשת החדשה, קנה במקום את הנחלה הראשונה. אחריו הגיעו מספר מתיישבים ויזמים נוספים, כגון דניאל קופר וסיימון לוי. בשנת 1893 הוקם בפרוור מסלול מרוצי סוסים, אך זה נסגר לאחר שלא הצליח להתחרות במסלול המרוצים ברנדוויק הסמוך. כיום אוניברסיטת ניו סאות' ויילס בנתה קמפוס על האתר.
תרבות
קנזינגטון מחולק תרבותית מחד סביב אזור אוניברסיטת ניו סאות' ויילס, על מעונותיה וחיי הסטודנטים, ומאידך סביב מסלולי המרוץ ברנדוויק הסמוך.
לאורך שדירת אנזאק פזורים מספר רב של חנויות, בין השאר חנות הקמעונאות Peter of Kensington.
פיטר ויגין
פיטר ויגין (אנגלית: Peter Wiggin) הוא דמות בדיונית מסאגת המשחק של אנדר ומסאגת הצל של אנדר של אורסון סקוט קארד. פיטר הוא אחיו הגדול של אנדר, גיבור הסאגה.
המשחק של אנדר
במשחק של אנדר, פיטר כמעט ולא מופיע למרות שהוא פעיל מאוד ברקע ההתרחשויות. אנו מתוודעים אל דמותו של פיטר לראשונה כאשר הוא מתעלל באחיו אנדר. הסיבה להתעללות זו נבעה מכך שאנדר נולד בשביל לחפות על ביצועיו הכושלים של אחיו והיותו לא טוב מספיק. בנוסף התעללות זו נבעה מכיוון שהמשגוח של אנדר נשאר בידיו עד גיל שש, בעוד שזה של פיטר נשאר עד גיל חמש בלבד. פיטר מופיע עוד פעם אחת בלבד באמצע הספר, המתחיל ביום ההולדת שחוגגת וולנטיין לבדה לאנדר בחצר האחורית של ביתם. פיטר מופיע ומשכנע אותה לעזור לו להשתלט על העולם בעזרת הרשת. היא מסכימה והם מתחילים לכתוב בשתי זהויות: לוק (locke) ודמוסתנס. פיטר כותב את לוק שנראה כאיש של שלום, והוא אינו יכול לכתוב את לוק בלי עזרתה של וולנטיין, כיוון שהזהות מאופיינת בתכונותיה. אותו דבר פועל גם להפך: וולנטיין אינה יכולה לכתוב את דמוסתנס בלי עזרתו של פיטר. לבסוף, אחרי שאנדר משמיד את הבאגים רוסיה והעוצר הרוסי של הצי פותחים במלחמת הליגה בשביל להשתלט על הצי, אך לוק מציע הצעה לשלום ומשתמש בהשפעתו על שכבת ההשכלה והשפעת דמוסתנס על חסרי ההשכלה בשביל שהצעתו תתקבל. וההצעה מכונה "הצעת לוק" על שמו. לאחר מכן ולנטיין מתמרנת את פיטר להאמין כי אסור שאנדר יחזור לכדור הארץ, והיא עושה זאת על מנת שהיא תוכל לעזוב יחד עם אנדר בשביל להקים מושבה.
בקסנוסייד ובילדי המחשבה
בספרים אלו פיטר חוזר לחיים אחרי שאנדר מנסה בעזרת ג'יין להטיס חללית במהירות הגדולה יותר ממהירות האור. וזה בגלל שבשביל שאחרי הנחיתה אנדר יחזור להיות כמו שהיה לפני הטיסה הוא צריך לחשוב על עצמו, והוא חושב שחלק ממנו זה פיטר, מה שמחזיר את פיטר לחיים (כפי שאנדר תפס את פיטר.) כנער בגיל 16. פיטר מנסה להשתלט על הקונגרס בעזרתה של סי וונג מו, אך נכשל. ולאחר מות אנדר פיטר מקבל את נשמתו.
הצל של הענק
בספר זה פיטר מאחד חלק מהעולם בממשל שקוראים לו "האומות החופשיות של כדור הארץ". כל מדינה שמשתתפת בארגון מוותרת על ריבונותה והופכת לקצת יותר מיחידה מנהלית, כמו המשמעות של מדינות בארצות הברית. גם הוא מודיע שגוף שמצטרף לארגון אינו צריך הכרה ממדינה זו או אחרת חוץ מהארגון, וכך הוא מכריז ששתי מדינות חדשות בעולם מצטרפות לארגון: נוביה באפריקה ורונה באמריקה הדרומית. פרו שתמתנגדת להסכם זה נלחמת אך מובסת, ומצטרפת לארגון. וכך גם בסודאן למרות שזאת מבקשת הגנה מח'ליף עלי. הוא לא מגיב והאומה מצטרפת לארגון. פיטר ופטרה מבקרים בדמשק, משכנו של הח'ליף והם משפיעים על הח'ליף להפסיק להיות שליט בובה. לאחר מכן, וירלומי, בוגרת בית הספר ללחימה שנחשבת בהודו לאלה מציעה לפיטר שתצטרף לארגון בתנאי שינשא לה. הוא מסרב והיא מציעה זאת לח'ליף עלי, שמסכים. ואז פיטר מבקש מפטרה לכתוב ברשת מסות אנטי-ערביות. מה שגורם לבסוף שהודו, רוסיה והאיחוד הערבי פותחים במלחמה אך רוסיה מובסת בסין בגלל שמתכנן ההתקפה שלה, ולאד, מהג'יש של אנדר יוצא למושבה ומביא את תוכניתו לפיטר. הודו גם מובסת בתוך סין, על ידי חלק מהצבא התאילנדי וחלק מהצבא הסיני, ווירלומי משוכנעת לצאת ולהנהיג מושבה, אחרי שהיא רואה מה גרמה לעמה. בח'ליף עלי מנסים להתנקש, אך הוא בורח ועוזר לפיטר בכך שהוא מודיע שכל מדינה ערבית שרוצה להשתתף בארגון יכולה להפסיק לחשוש משכניה ולהצטרף. כך כל אומות כדור הארץ (למעט ארצות הברית) מצטרפים לארגון, ופיטר מתחתן עם פטרה ונולדים להם חמישה ילדים, חוץ מילדיהם של בין ופטרה שהם גם מגדלים.
ההגמון
אחרי שדמוסתנס מפרסם את כל כרכי "מלחמות הבאגים" וכולל בתוכו את הטקסט הקצר "מלכת הכוורת" פיטר מבין שמי שכתב את מלכת הכוורת הוא אנדר והוא מתקשר אל אנדר ומבקש ממנו לכתוב את קורות חייו, בצורה מאוזנת תוך כדי התנצלות על מעשיו בהיותם ילדים. אנדר מתנה זאת באומרו שרק לאחר שפיטר ימות, יפרסם את ספרו ופיטר מסכים, ומספר לו את כל קורות חייו, בשקיפות מוחלטת. אנדר מפרסם את ספרו "ההגמון" וחותם באותו שם שחתם בו את מלכת הכוורת "דובר המתים", אחרי מותו של פיטר פטרה קוראת את הספר על קברו של פיטר.
בית הקברות הצבאי והאנדרטה האמריקניים אנרי-שאפל
בית הקברות הצבאי והאנדרטה האמריקניים אנרי-שאפל הם בית קברות ואנדרטה הממוקמים במזרח בלגיה, בקרבת גבולותיה עם גרמניה והולנד. בבית הקברות נקברו חיילים אמריקנים שנהרגו בשלוש המדינות במלחמת העולם השנייה - 7,987 במספר. האנדרטה שבאתר מנציחה 450 חללים שמקום קבורתם לא נודע, אשר נפלו באותו אזור.
תולדות האתר
השטח שבו שוכן האתר, מעט מצפון לכפר אנרי-שאפל (Henri-Chapelle), נכבש על ידי הארמייה האמריקנית הראשונה ב-11 בספטמבר 1944. ב-28 בספטמבר נפתח בית קברות ארעי כמאתיים וחמישים מטר מצפון לאתר הנוכחי. החללים שהובאו בו לקבורה השתייכו בעיקרם לשתי קבוצות: האחת, נופלים בקרבות מרים בגבול גרמניה, בבלגיה ובהולנד בסתיו 1944 (לרבות בקרב באוקטובר על העיר אאכן, הממוקמת במרחק קצר מהאתר); השנייה, נופלים מהקרב על הבליטה - המערכה להדיפת התקפת הנגד הגרמנית האחרונה במערב בדצמבר 1944 וינואר 1945. רוב הנופלים שירתו בארמייה הראשונה. האתר היה לאחד מבתי הקברות האמריקנים הארעיים הגדולים באירופה ונטמנו בו כ-17,300 חללים.
בבית קברות זה נפתח ביולי 1947 המבצע האמריקאי להשבת חללי ארצות הברית מאירופה למולדתם. האתר נבחר לשמש כאחד מבתי הקברות האמריקאים הקבועים באירופה. מקומו הועתק מעט דרומה ונקברו בו חללים שקרוביהם בחרו שלא להחזירם לארצות הברית. בית הקברות במתכונתו הקבועה נחנך ב-9 ביולי 1960.
בית הקברות
מתחם בית הקברות והאנדרטה שוכן בשטח של 231 דונם, בעל צורה דמוית פעמון שבסיסו הרחב פונה לצפון מזרח. כביש בינעירוני חולף מצפון לדרום דרך חלקו המערבי של המתחם, שרובו ממוקם ממזרח לכביש. שני זוגות של כותלי אבן הנושאים את פסלי העיטם האמריקאי מסמנים את הכניסות למתחם על גבי הכביש. על רכס הממוקם בצמוד לכביש ממזרח ניצב מבנה האנדרטה. המבנה משקיף אל שטח הקבורה המשתרע על גבי מדרון מתון מעבר לו. ממערב לכביש ממוקמת כיכר דשא ומעבר לה נקודת תצפית המשקיפה על הנוף הכפרי.
92 מהחללים הקבורים במקום הם אלמונים. מצבות שיש בתבנית מגן דוד ניצבות על קברי 138 חללים יהודים. מצבות בתבנית צלב מסמנות את קברי כל האחרים. במקום קבורים זה לצד זה 37 זוגות של אחים וכן שלישייה אחת של אחים.
בבית הקברות נקברו מספר חללים שעוטרו במדליית הכבוד, העיטור הצבאי האמריקאי הגבוה ביותר. ביניהם כלול בריגדיר גנרל פרדריק קאסל מחילות האוויר של צבא ארצות הברית, שעוטר במדליה על גבורתו בפעולה האווירית שבה נהרג. חלל אחר הקבור במקום הוא הטייס ויליאם נליס, שבסיס חיל האוויר נליס במדינת נבדה נקרא על שמו.
האנדרטה
מבנה האנדרטה הוא מבנה צר וארוך, שבמרכזו ממוקמת אכסדרה ובה 24 כתלים, הנושאים את שמות הנופלים שמקום קבורתם לא נודע, פרטי יחידותיהם ומועדי נפילתם. בקצהו הצפוני של מבנה האנדרטה ממוקם בית תפילה מקושט בעל דלתות ארד. בקצה הנגדי של המבנה ממוקם אולם מבקרים המשמש גם כמוזיאון, שבו מוצבות מפות פסיפס של המערכה במערב אירופה. המבנה מעוטר בכתובות זיכרון ובסמלי ארצות הברית, המדינות והטריטוריות שלה, החרותים כולם בכתליו.
מעבר למבנה האנדרטה ממוקמת מרפסת, שמדרגות מובילות ממנה אל שטח הקבורה. לפניה מוצב פסל ארד של דמות מלאך מכונף, האוחז בענף של עלי דפנה.
האתר תוכנן על ידי משרד האדריכלים הולאבירד, רוט ובורז'ה (Holabird, Root and Burgee) משיקגו. אדריכל הנוף היה פרנץ ליפו (Franz Lipp), גם הוא משיקגו. מעצב פסל הארד היה דונאל הורד (Donal Hord) מסן דייגו. האתר הוקם ומתוחזק על הוועדה האמריקנית למצבות קרב.
כ-15 קילומטר מצפון לאתר ממוקם בית הקברות הצבאי האמריקאי בהולנד.
סלים אמלאח
סלים אמלאח (בערבית: سليم أملاح; נולד ב-15 בנובמבר 1996 בבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת סטנדרד לייז' מליגת העל הבלגית ובנבחרת מרוקו.
קריירת מועדונים
אמלאח גדל במחלקות הנוער של מונס ואנדרלכט. הוא החל את הקריירה המקצוענית שלו בקבוצה הבוגרת של מוסקרון במסגרת ליגת העל הבלגית.
בחודש יולי 2016 חתם אמלאח בטוביזה מליגת המשנה הבלגית. הוא ערך 24 הופעות ליגה במדי המועדון.
ב-3 ביולי 2017 חזר אמלאח למוסקרון מליגת העל הבלגית. בסך הכל ערך 55 הופעות ליגה במדי המועדון, בהן הבקיע 14 שערים.
בחודש יולי 2019 חתם אמלאח בסטנדרד לייז' מליגת העל הבלגית.
ב-31 בינואר 2023 חתם לשלוש וחצי עונות בריאל ואיאדוליד מהלה ליגה.
קריירה בינלאומית
ב-23 בדצמבר 2021 נכלל אמלאח בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך חמש הופעות בטורניר, בהן הבקיע שער אחד.
נכלל בסגל נבחרת מרוקו לטורניר מונדיאל 2022.
פעולה בוליאנית
פעולה בוליאנית היא פעולה הפועלת על קבוצה שבה שני איברים בלבד: שקר ואמת (או 0 ו-1).
הפעולות הבוליאניות הן משני סוגים:
כלי מקובל להצגת פעולתה של פעולה בוליאנית הוא טבלת אמת.
מיה בנגל
מיה בנגל (נולדה ב-10 בנובמבר 1971) היא עיתונאית ישראלית, יועצת התקשורת של יאיר לפיד. שימשה כיועצת לשרת המשפטים ציפי לבני לנושאים מקצועיים, פוליטיים ותקשורתיים. ייעצה לארגוני זכויות אדם, בהם ארגון "שוברים שתיקה" וארגון "יש דין". היא מרצה לתקשורת פוליטית.
ביוגרפיה
בנגל נולדה בירושלים. את שירותה בצה"ל עשתה כקצינה בקורס למדריכות חי"ר בבית הספר למ"כים ומקצועות החי"ר. היא בוגרת האוניברסיטה העברית במשפטים.
עבדה כמאבטחת במשרד ראש הממשלה ולאחר מכן כמאבטחת במשרד המשפטים. את דרכה המקצועית החלה בשנת 1998 כעוזרת פרלמנטרית לחברי הכנסת חגי מרום ממפלגת העבודה, זהבה גלאון, יו"ר מפלגת מרצ, ואופיר פינס, מזכ"ל מפלגת העבודה. בהמשך שימשה בנגל כדוברת מפלגת העבודה בין השנים 2002–2003. לאחר חמש שנות עבודה פרלמנטרית, הצטרפה בנגל למקימי יוזמת ז'נבה כחברת צוות ויועצת תקשורת פנימית. בנגל ליוותה את יוזמת השלום במשך כשנתיים, שלאחריהן החלה את דרכה כעיתונאית והמשיכה להרצות על השלום בתקשורת הישראלית.
בין השנים 2005-2012 עבדה בעיתון "מעריב" בתקופתם של העורכים אמנון דנקנר, דורון גלעזר, רותי יובל, אבי משולם וניר חפץ. בנגל שימשה בתפקידי עריכה והייתה כתבת פוליטית בעיתון, לאחר כשנה בעיתון החלה לשמש גם כפרשנית פוליטית ומדינית. בשנת 2008, במקביל לעבודתה בעיתון מעריב, החלה להגיש את תוכנית האקטואליה הוותיקה "ערב חדש" לצד דן מרגלית. היא הייתה חלק מצוות ההגשה עד שנת 2011. עד שנת 2010, שידרה בנגל תוכנית הבוקר של רדיו 99FM יחד עם עמנואל רוזן ומאותה שנה החלה להגיש את תוכנית רדיו בימי שישי עם חיים יבין ותוכנית ערב ביחד עם בן כספית ברדיו ללא הפסקה.
בשנת 2012, כאשר נרכש עיתון מעריב על ידי שלמה בן צבי, התפטרה בנגל מתפקידה בעיתון. מיד עם עזיבתה הצטרפה בנגל לקמפיין הבחירות של מרצ כיועצת אסטרטגית תקשורתית. עם תום הבחירות והרכבת הממשלה ה-33 עברה בנגל לעבוד במשרד המשפטים בתפקיד יועצת בכירה לשרת המשפטים ציפי לבני. החל מ-2016 עבדה כיועצת התקשורתית של ארגונים למען זכויות אדם, ביניהם ארגון "שוברים שתיקה" וארגון "יש דין". החל משנת 2019 מרצה לתקשורת פוליטית.
בשנת 2021 סיפרה שהקימה מגמת תקשורת בתיכון החברתי בתל אביב והיא עומדת בראשה, במטרה להצמיח עיתונאים צעירים מחויבים.
Magical Mystery Tour (סרט)
Magical Mystery Tour (מסע המסתורין הקסום) הוא סרט באורך של כשעה בכיכובם של חברי להקת הביטלס. הסרט שודר לראשונה בבריטניה בערוץ BBC 1, ביום הקופסאות של 1967. בשידוריו הראשונים, הסרט לא התקבל באהדה בידי הקהל והמבקרים, אך כיום נחשב לסרט פולחן. באוקטובר 2012 יצא הסרט בגרסת בלו-ריי.
הפקה
למרות אורכו הקצר יחסית (הסרט הקצר ביותר של הביטלס), חומר הגלם הכיל כ-10 שעות של צילומים. רובם צולמו במשך תקופה של כשבועיים בין ה-11 ל-25 בספטמבר 1967. במהלך 11 השבועות הבאים עד לפרסום הסרט בוצעה עריכה של חומרי הגלם לסרט באורך 52 דקות בלבד.
בין הסצנות שצולמו אך נגנזו בעריכה:
חלקים נרחבים מהסרט צולמו בבסיס חיל-האוויר המלכותי הבריטי (RAF) בקנט, אנגליה. כיום הבסיס כבר אינו פעיל. רוב הסצנות הפנימיות כולל הסצנה לשיר "Your Mother Should Know", צולמו בתוך האנגרים בבסיס. הסצנות החיצוניות, כמו "I Am The Walrus" וריצת המרתון, צולמו על מסלולי ההמראה של הבסיס. ניתן לראות במספר סצנות את טירוני הטייסים שהתאמנו בבסיס צועדים, ובמהלך סצנת "I Am The Walrus" ניתן לראות מטוס "אברו-שקלטון" בריטי טס מעל.
עלילה
הסרט היה חסר תסריט ותוכנן להתקדם על בסיס סקיצות, רעיונות וסיטואציות – שנכתבו על ידי חברי הביטלס – שפול מקרטני כינה בהומור "Scrupt" (משחק מילים - במקום Script). הרעיון הכללי הוא: קבוצה של אנשים (ביניהם חברי הביטלס), הנוסעת באוטובוס צבעוני, כאשר המיקוד הוא בעיקר על מר ריצ'רד סטארקי (רינגו סטאר) ועל דודתו האלמנה גב' ג'סי סטארקי, שאת דמותה משחקת ג'סי רובינס (Jessie Robbins). הרעיון התבסס על "מסעות מסתורין", טיולים שיעדיהם לא היו ידועים לנוסעים מראש.
דמויות נוספות מנוסעי האוטובוס (מלבד חברי הביטלס):
במהלך המסע מתרחשים "אירועים מוזרים" כתוצאה מגחמותיהם של "ארבעה או חמישה קוסמים", ארבעה מהם מגולמים על ידי חברי הביטלס והחמישי מגולם על ידי מנהל ההופעות הוותיק – מל אוונס (Mal Evans).
מר סטארקי ודודתו גב' סטארקי מרבים להתווכח. בינתיים באסטר בלאד-ווסל מתחיל להתאהב בגב' סטארקי. לאורך המסע מתרחשות מספר סצנות מוזרות כמו תחרות המרתון בין חברי הקבוצה – בה כל אחד בוחר דרך אחרת להתחרות (חלק רצים, חלק קופצים למכוניות, לחלק יש אופניים). חברי הקבוצה גם עוברים דרך תעלה תת-קרקעית שבסופה מגיעים לאולם קולנוע. סצנה מוזרה נוספת מתרחשת כאשר הקבוצה עוברת ליד מה שנראה כמו תחנת גיוס לצבא הבריטי. הסרט מגיע לשיאו כאשר הקבוצה מתכנסת על מנת לראות מופע חשפנות מלווה בזמר ולהקה.
הפצה
הסרט שודר לראשונה בבריטניה כהפקת מקור של ה-BBC. תחילה שודר הסרט בשחור-לבן בערוץ BBC1, לאחר מספר ימים שודר בצבעים בערוץ BBC2. תגובותיהם השליליות של המבקרים הרחיקו רשתות טלוויזיה אמריקאיות מלרכוש את זכויות שידור הסרט, ובנוסף אורכו הקצר הופך את הסרט לבלתי-מתאים להקרנה בקולנוע. הסרט לא הופיע בקולנוע בארצות הברית עד שנת 1974, כאשר אולפני הקולנוע New Line Cinema, רכשו את הזכויות להפצת ושידור הסרט. כמו כן, הסרט לא נראה בטלוויזיה בארצות הברית עד שנות ה-80. לעומת זאת, הוקרן הסרט בניו יורק בשנת 1968, כחלק ממסע התרמה של שירות החדשות האלטרנטיבי – Liberation News Service. התגובות השליליות ב-1967 גרמו לכך שאף אחד לא אירכב את הסרט ולא הוכן נגטיב, כתוצאה מכך, הגרסאות שיצאו בעתיד היו עותקים של הסרט באיכות נמוכה. בסוף שנות ה-80, חברת סרטי-הקאלט MPI, הפיצה את הסרט בקלטות וידאו. גרסת DVD תוכננה לצאת אי-שם במהלך שנת 2008.
ביקורת
תגובת הקהל הבריטי לסרט הייתה פוגענית ומעליבה. כעבור זמן מה, פול מקרטני פנה אל העיתונות באומרו : "לא אמרנו שזה סרט טוב. זה היה הניסיון הראשון שלנו. אם פישלנו, אז פישלנו. זה היה ניסיון שלמדנו ממנו. אנחנו נדע להשתפר בפעם הבאה". ביוגרף הלהקה, האנטר דייוויס (Hunter Davies), אמר: "זאת הייתה פעם ראשונה שאני רואה אמן מרגיש מחויבות להתנצל פומבית על עבודתו". למרות זאת, בחלוף הזמן, דעתו של מקרטני על הסרט השתנתה: "בהסתכלות אחורה, נראה שזה היה בסדר גמור. אני חושב שהיינו די מרוצים מזה."
הספר "The Compleat Beatles" נתן לסרט את התיאור הבא: "הסרט, שהיה במידה רבה יציר ידיו של מקרטני, היה על הרעיון לנסוע במרחבי אנגליה באוטובוס מלא בחברים, שחקנים וליצני קרקס, ולצלם תוך כדי את האירועים שמתרחשים. למרבה הצער, דבר לא התרחש."
שירים
השירים לפי סדר הופעתם בסרט:
הבלגריאד
הבלגריאד (The Belgariad) היא סדרת ספרי פנטזיה אפית בת חמישה ספרים (פנטלוגיה), שנכתבה על ידי סופר הפנטזיה האמריקאי דייוויד אדינגס. לסדרה יש סדרת המשך בשם המלוריאן. בנוסף, קיימים עוד שלושה ספרים המהווים מעין רקע היסטורי לעולם הבלגריאד, קורות בלגראת הקוסם, קורות פולגרה הקוסמת והקודקס הריבאני.
עלילת הסדרה מתמקדת בחייו של גאריון, נער חווה פשוט, התבגרותו ומסעו ברחבי ארצות המערב, בצילו של התעוררותו של טוראק, האל האפל, מתרדמתו. מוטיב מרכזי בסדרה, כפי שמשתקף בשמות הספרים השונים הוא משחק שחמט קוסמי בין שני גורלות מנוגדים (מעין דואליזם מופשט), כאשר הדמויות בספרים, בני אדם פשוטים, גיבורים, קוסמים ואפילו אלים, משמשים ככלי המשחק שלהם.
ספרי הסדרה הם:
עלילה
סדרת הספרים מתחילה בתיאור המאבק בין כוחות הטוב, המגולמים בחפץ הנקרא כדור אלדור, לבין האל הרע טוראק. האל הרע טוראק חמד את האבן לעצמו, הכה את אחיו אלדור וברח עם האבן. שאר האלים כינסו את צבאות והתקיפו את טוראק. טוראק בניסיון להגן על עצמו פיצל את האדמה, ויצר ים חדש שיפריד בינו לבין הצבאות התוקפים. האבן, בה השתמש תקפה אותו בתמורה, וחצי מפניו נכוו קשות. שנים רבות לאחר מכן, התגנבו בלגארת, חרק (המלך האלורני) ושלושת בניו לארמונו של טוראק והשיבו את האבן חזרה למערב. ריבא, הבן הקטן לקח את האבן למשמרת, והממלכה האלורנית התפצלה לארבע (חרק, אלגריה, דרזניה, וריבא, כל ממלכה על שמו של המלך ובניו) כדי להגן על האבן. בתו של בלגארת נישאה לריבא, ולהם נולד ילד, שהפך להיות שומר האבן הבא. השושלת המלכותית נשמרה, עד כי נרצחו על ידי מתנקשים, ועל ריבא ועל האבן הופקדו העוצרים.
גאריון חי בחווה קטנה ושקטה, עם דודתו פול, לאחר שהוריו מתו. את החווה מבקר מדי פעם מספר סיפורים פרוע, שגאריון קורא לו מר זאב. ערב אחד מר זאב ופול מנהלים וויכוח סוער, ובתגובה הם לוקחים את גאריון ועוזבים את החווה. אליהם מתלווה גם דורניק שהיה הנפח בחווה ודואג להם. אחרי החווה הם נפגשים עם עוד שני אלורנים, ענק מהאי חרק הנקרא ברק, ודרזאני הנקרא משי. החבורה יוצאת לדרך. גאריון מבין מהשיחות שכולם מנהלים שמשהו נגנב, והם מנסים לאתר את הגנב. בדרך הוא לומד לחשוד בכל אנגרקי (העם הסוגד לטוראק) שהוא פוגש. אחרי החבורה רודף כהן גרולים (כהן טוראק) שהיה זה שהרג את הוריו של גאריון. אחרי שעברו כברת דרך, הוזמנו בדחיפות לארמון של מלך סנדריה, ואז לחרק. גאריון מבין כי מי שחשב לדודתו אינה דודתו באמת, וכי מר זאב הוא לא אחר מאשר הקוסם בלגארת. גם ברק ומשי, הם בני אצולה. האנגרקים מנסים לזרוע מהומה בארצות המערב. גאריון הצליח למנוע את ניסיון המהפכה בחרק. בלגארת מסביר לגאריון, שאמנם פול אינה אחותה של אמו, אבל היא כן קרובת משפחתו. הדבר מנחם אותו מאוד. בלגארת מספר לכל החבורה שהם מנסים לאתר את זדאר, שליחו של טוראק, שהצליח לגנוב את כדור אלדור מאולם הכס בריבא. הם מנסים לתפוס אותו לפני שיחצה את הגבול, לארצות האנגרקים. אל החבורה מצטרפים גם הטאר (בנו של מנהיג השבטים האלגרי) ללדורין, צעיר אסטוריאני, ומנדורלין, אביר מימברטי. בטולנדרה מצטרפת לחבורה הנסיכה צ'נדרה, והיא וגאריון נהנים להתווכח ללא הרף. החבורה נתפשת על ידי הכהן, וגאריון משמיד אותו באמצעות כישוף. החבורה נכנסת לניסא, שם המלכה מנסה לחטוף את גאריון. פול וברק מצילים אותו והחבורה ממשיכה לעמק אלדור. גאריון מתקשה לקבל את היותו קוסם, אך בעזרתו של סבו, ודודתו, הוא לומד להשתמש בכוחו. הם משנים את שמו לבלגאריון כאות לכך שהוא מכשף.
במהלך המסע גאריון מגלה כי קיימות שתי נבואות. האחת שהם משרתים, היא נבואת הטוב, וכי הנבואה השנייה היא הנבואה המשרתת את טוראק. הנבואה יכולה להתערב במהלך העניינים ומדברת עם גאריון ומסבירה לו מה עליו לעשות. אחרי המפגש הקצר בעמק אלדור, הם יוצאים לאולגו, ואוספים את רלג, חבר נוסף המוזכר בנבואה. הם יוצאים לארצות המורגו, כדי להתעמת עם קטוצ'יק, שליח נוסף של טוראק, ולהחזיר את האבן. הנסיכה צ'נדרה נשארת באולגו, תחת חסותו של הגורים הקדוש (המנהיג של האולגו). במהלך המסע לראק כתול (עירו של קטוצ'יק) הם מתמודדים עם שלל בעיות, אך מצליחים לפתור אותם באמצעות היכולות השונות שלהם. במערות מתחת לעיר, שם מגלים את החברה האחרונה בחבורה, טאיבה, אשה ממאגור אשר נשלחה לעבדות, כאשר כל שאר גזעה הושמד. קטוצ'יק נותן לחבורה להגיע על עליו כיוון שחשב שצ'נדרה איתם, והיא פגיעה. אבל כיוון שהיא נשארה באולגו, התכסיס לא עבד. בלגארת וקטוצ'יק מנהלים מאבק איתנים. קטוצ'יק רואה שגאריון מתקרב לאבן, ונבהל עד כדי כך ששכח את החוק הראשון של קוסמים, והשמיד את עצמו. את האבן החזיק ילד קטן ותמים למראה לו החבורה קוראת שליח (ארנד). החבורה ממהרת לברוח מראק כתול, כאשר בלגארת חולה מאוד, לאחר הקרב עם קטוצ'יק, ופולגרה עסוקה בלהגן על שליח מפני התקפת הגרולים. גאריון מקבל על עצמו את האחריות, ומשתמש בקסם כדי להגן על החבורה. בקושי רב החבורה מצליחה להימלט, הם חוזרים לאולגו לאסוף את הנסיכה, ומשם נוסעים לריבא. שם גאריון מגלה כי הוא הנצר של מלך ריבא, וכי עליו לקבל על עצמו את המלוכה, את האחריות על האבן, ולשאת את צ'נדרה לאשה. הדבר דורש קצת הסתגלות, אך הוא מגלה שהשד אינו נורא כל כך.
בעקבות הנבואה, גאריון חומק מהארמון, עם בלגארת ומשי לכיוון מלוריה, כדי להילחם בטוראק עצמו. פולגרה וצ'נדרה מובילות את צבאות הממלכות השונות להילחם באנגרקים, כדי להסיח את דעתם ולתת לגאריון הזדמנות להגיע לכתול משראק. כולם מגיעים לעיר, וזדאר הורג את דורניק. בלגראת נלחם בו וקובר אותו לנצח באבן. טוראק מתעורר משנתו, ומנסה לשכנע את פולגרה להינשא לו, היא נזכרת בדורניק ומצליחה לעמוד בכוח שהופעל נגדה. אז טוראק וגאריון נלחמים, וגאריון מנצח. האלים מחזירים לחיים את דורניק. האל מארא מגלה כי טאיבה היא בת עמו האחרונה, אך באמצעותה הגזע ישתקם. גאריון וצ'נדרה נישאים, והמשימה מגיעה לקיצה. בלגראת מזכיר לגאריון כי האבן היא באחריותו, וכי המשימה שלו לא נגמרה עכשיו שטוראק מת.
הגורלות
העולם של הבלגריאד נשלט על ידי שתי "מטרות" או ייעדים מנוגדים. בעבר הייתה רק מטרה אחת אבל אחרי שכוכב שלם נהרס והרס את הכוכבים בסביבתו נוצרה ליקום מטרה נוספת מלבד מטרתו המקורית. בגלל החילוק הזה לכל יצור בעולם היו שתי אפשרויות שונות (למרות שאצל הרוב אין הבדל משמעותי) שני הייעדים קיבלו בגלל הפיצול הזה מין תודעה וניסו במשך שנים לבטל את המטרה השנייה. לבסוף שתי המטרות האלו (שנקראים גם גורלות) בחרו בעולם מסוים להיות זירת הקרב שלהם ובעולם ההוא העלילה של הספר מתרחשת. בגלל שכל אחד מהגורלות שווה בצורה מלאה לגורל השני הם בחרו להשתמש ב"ילד האור" (בספר זה גאריון. אבל ישנם גם אחרים בזמנים שונים) וב"ילד החושך" (תמיד טוראק) שהם למעשה שני יצורים שהגורלות מדברים איתם. ובמפגשים בין ילד האור וילד החושך הגורלות למעשה מתעמתים ביניהם. בשביל שילד האור וילד החושך ידעו מה הם צריכים לעשות הגורלות יצרו נבואות שנותנות להם את המידע שהם צריכים. חוץ מהנבואות ילד האור וילד החושך מתייעצים לפעמים עם "הקול" של הגורל שאותו הם משרתים.
האלים
לעולם של הבלגריאד יש תשעה אלים אול, אלדור, טוראק, מארא, איסא, נדרה, חלדאן, בלאר, ואריונד. האלים בספר נוצרו על ידי אול ביחד עם היקום. בספר אול מופיע כאב האלים והיקום כאמם.
במקור לכל אחד מהאלים (לא כולל אול) היה אמור להיות בעל חיים שמייצג אותו ועם שסוגד לו אבל אלדור לא רצה אף אחד מהדברים האלה. ובגלל שאריונד ניהיה אל רק בסוף הספר אין לו בעל חיים שמייצג אותו.
גאוגרפיה
לעולם של הבלגריאד יש שתי יבשות גדולות שבעבר היו אחת עד שטוראק חצה אותה כדי למנוע מהלוחמים של שאר העמים להגיע לאנגראקים (העם שסוגדים לו). ביבשת המערבית יש מספר ארצות:
אולגו: רכס הרים גבוה שבו חיות מפלצות. בני העם של האולגו חיים בעולם תת-קרקעי בתוך הערים בעיקר בעיר פרולגו. בני האולגו והמפלצות שייכים לאב האלים אול
טולנדרה: (האימפריה הטולנדרית) היא ארץ עשירה שבה חיים הטולנדרים העם שסוגד לנדרה. הטולנדרים הם עם רודף כבוד שלרוב נמדד על ידי כסף. השליט שלהם הוא הקיסר שממונה על ידי פוליטיקה מסובכת. הטולנדרים למרות שהם דתיים לא מאמינים בקסם ומתעקשים שלכל דבר יש סיבה טבעית. ההתעקשות הזאת היא לפעמים כל כך לא הגיונית עד שבספר מופיע טולנדרי שמסתובב בזמן שהוא יודע שיש לידו מישהו שמשנה צורה. "מתוך עקרון". טולנדרי מזכירה קצת את האימפריה הרומית
ארנדיה: ארנדיה היא ממלכה שמזכירה את אירופה של ימי הביניים. הארנדים סוגדים לחלדאן ויש להם מוניטין של אנשים טיפשים במיוחד ובעלי נטייה לדרמה. הארנדים מחולקים לשתי קבוצות: ממברטים ואסטוריאנים. הממברטים הם אבירים מעוררי אימה שמדברים בשפה גבוהה וממהרים לקרוא תיגר על כל אחד. האסטוריאנים הם קשתים טובים במיוחד. שתי הקבוצות האלה נלחמות במשך חמש מאות שנה בגלל פרט רשמי. החברה הארנדית היא חברה פיאודלית. יש את מעמד האצילים והאבירים, ויש את האריסים שעובדים בשדות וסובלים במיוחד.
נייסא: נייסא היא ארץ מכוסה בג'ונגל בדרום היבשת. הנייסאנים הם עם עצלן הסוגד לאיסא. עיר הבירה של נייסא היא סתיס תור. הנייסאנים נשלטים על ידי אישה בשם סלמיסרה שמתחלפת פעם במספר שנים באשה שנראית בדיוק כמוה וניהיית הסלמיסרה החדשה. הפוליטיקה הנייסאנית מורכבת במיוחד, כיוון שמדובר בארץ קטנה יחסית המוקפת אימפריות חזקות כמו האימפריה הטולנדרית, וארצות המורגו. נייסא היא מקום עם המון צמחים מיוחדים והתושבים שם רואים בסימום והרעלה חלק משגרת החיים שלהם.
מאראג: מאראג הייתה בעבר ממלכה שבה סגדו לאל מארא. האוכלוסייה המאראגית הייתה נשית ביסודה. בנהרות של מאראג היה הרבה זהב והדבר גרם למלחמה בין המאראגים לטולנדריים. הטולנדריים זכו בניצחון אכזרי והרגו את כולם. לאחר שהטולנדרים הרגו את כל מאמיניו, מארא האבל הפך את כל המתים לרוחות רפאים שרודפות את מאראג. הרפתקנים עדיין מגיעים למאראג כדי לנסות למצוא את הזהב אך רוחות הרפאים גורמים להם לאבד את שפיותם.
אלוריה: אלוריה היא הממלכה העתיקה של האלורנים. האלורנים הם עם הסוגד לאל בלאר. האלורנים הם אנשים גבוהים שנהנים להילחם ולשתות אלכוהול. לאלורנים יש מוניטין של לוחמים מפחידים. לאחר שהמלך חרק ושלושת בניו עזרו לגנוב את כדור אלדור מטוראק הממלכה התפצלה לארבע: ריבא: אי קטן ממערב ליבשת (יש ערך מורחב על ריבא)
אלגריה: ארץ רחבת ידיים שרובה שטוחה ומלאה בעשב. האלגרים הם אנשים שקטים ומכונסים בעצמם למרות שבזמן קרב הם יכולים להיות פראיים מאוד. הכלכלה האלגרית מבוססת על גידול בקר וסוסים. האלגרים נודדים עם העדרים שלהם ובכל אלגריה יש מעט מאוד מקומות יישוב. מה שגורם לכך שכל האלגרים מרגישים בנוח מאוד על סוסים.
דרזניה: דרזניה היא מדינה צפונית וקרה. חלק גדול מהמדינה הוא ביצות. בני דרזניה הם המרגלים הטובים ביותר ואין כמעט מידע שהביון הדרזני לא יודע.
ריבא
ריבא היא ממלכה דמיונית עליה מולך גאריון, הממלכה היא אי עליו יש רק עיר אחת, ריבא, שהיא גם הנמל היחיד באי. חוץ מהמפרץ שלחופו שוכנת העיר, חופי האי הם מצוקים טרשיים ותלולים, ומכאן שהנמל הוא הכניסה היחידה לאי. העיר עצמה שוכנת על מדרון תלול לכיוון המפרץ. בראש המדרון עומדת מצודה המשמשת כארמונו של מלך ריבא. העיר עצמה בנויה שורות שורות וכל הבתים הפונים למפרץ מצוידים בחרכי ירי במקום בחלונות. האקלים באי גשום ומושלג רוב השנה, והסופות המשתוללות בים המערבי דוחות את רוב המבקרים בתקופת החורף.
בריבא שלטו בהתחלה הצאצאים של המלך ריבא. אבל אחרי שהמלך האחרון נרצח השליטה עברה לידי ברנד שהפך לעוצר של העיר. ואחריו לכל אחד מהעוצרים של העיר קראו גם ברנד. והם שלטו בעיר עד שגאריון שהיה צאצא של המלך חזר לכס המלכות.
לעיר מתחם מסחר בעל חשיבות גדולה למדי במסחר הבינלאומי, והיא מייצאת את תפוקת האי לשאר הממלכות. באי מייצרים בעיקר כלי זכוכית, מוצרי צמר, ומגפיים. האי סוחר בעיקר עם האימפריה הטולנדרנית, דרזניה, חרק וסנדריה.
צבא ריבא הוא צבא רגלים שמתמחה בלוחמה זעירה ומצור, כמו גם בלוחמה בשטח בנוי. הצי הריבאני הוא גדול למדי ושני בכוחו רק לצי הלוחם של חרק, ממלכתם של אנשי הצפון.
מועצה אזורית שדות נגב
מועצה אזורית שדות נגב (שנקראה בעבר "מועצה אזורית עזתה") היא מועצה אזורית בנגב הצפון מערבי, בקרבת רצועת עזה.
הבלגריאד
ריבא
הריבאנים הם עם רציני ואחראי ברובו, נאמנים לארצם ולמלכם. הם ידועים בלבושם האפור, שהוא למעשה גלימה עליונה בצבע אפור מצמר גס, שהוא בלתי ניתן לצביעה.
מועצה אזורית שדות נגב
גאוגרפיה
מועצה אזורית שדות נגב נמצאת במערב הנגב הצפוני, גובלת במועצת אשכול ממערב, מועצת מרחבים מדרום וממזרח ובמועצת שער הנגב מצפון. העיר נתיבות מוקפת ביישובי המועצה האזורית, אך אינה חלק ממנה.
הבלגריאד
ריבא
דגל הממלכה הוא בצבעי כחול ולבן ועליו חרב, המסמלת את חרבו של המלך הריבאני, שאליה מחובר כדורו של אלדור, העצם החזק ביותר ביקום.
מועצה אזורית שדות נגב
היסטוריה
המועצה נוסדה בינואר 1951 תחת השם "מועצה אזורית הנגב הצפוני" והיא כללה בתוכה את היישובים שובה, תקומה, סעד, יושיביה (שכונה אז מוחרקה א'), שרשרת ובית הגדי (שכונה אז נתיב המולדת), יישובי הפועל המזרחי בנגב המערבי. לאחר מספר שנים הוסב שמה ל"מועצה אזורית עזתה". שם זה נותר בשימוש עד לשנת 2002, עת הוחלט להחליפו ב"שדות נגב".
הבלגריאד
בלגאריון
בלגאריון (או גאריון) הוא מלך ריבא, אדון המערב, קוטל האלים, בעלה של צ'נדרה, אדון הים המערבי, בעל כדורו של אלדור וילד האור. גאריון נולד בכפר בממלכה סנדריה, לאבא ריבאני ששמו גראן, ואמא אלגרית ששמה אילדרה. שעות ספורות לאחר לידתו, מתנקש גרולים בשם חמדאר בחייהם, ולולא התערבותו ברגע האחרון של בלגארת הקוסם, היה גאריון התינוק נופל לרחמיו של חמדאר, שהיה מאלץ אותו לקחת את האבן ומביא אותו לידיו של קטוצ'יק, שהיה נותן את האבן לטוראק.
מועצה אזורית שדות נגב
היסטוריה
בשנת 1956 הוקמה נתיבות כמרכז עירוני של המועצה ובמשך כמה שנים השתייך לשדות נגב, עד שהוקמה בה מועצה מקומית. בעשור השני של המאה ה-21 היא מאגדת בתוכה 16 ישובים: 12 מושבים (בית הגדי, גבעולים, זמרת, זרועה, יושיביה, כפר מימון, מלילות, שובה, שוקדה, שיבולים, שרשרת, תקומה), שני יישובים קהילתיים (מעגלים, תושיה) ושני קיבוצים (סעד, עלומים).
הבלגריאד
בלגאריון
גאריון גדל בחוות פאלדור תחת השגחתה של פולגרה, (בתו של בלגארת), אותה הוא מכנה דודה פול, בשל העובדה שהוא אינו מודע לזהותה האמיתית ובשל קשרי המשפחה המרוחקים שלהם.
מועצה אזורית שדות נגב
היסטוריה
עם הקמתה שימש אברהם קאופמן, תושב פתח תקווה, כראש המועצה מטעם משרד הפנים. בבחירות שנערכו כמה חודשים לאחר מכן נבחר אברהם רוזנמן, תושב קיבוץ סעד, שהחזיק בתפקיד 26 שנים. במרוצת השנים היו לרוזנמן סגנים אחדים. בשנת 1965, סגנו היה ראובן רוזנבלט. בין סגניו היה שמעון כלפה, שלימים נבחר לראש המועצה.
הבלגריאד
בלגאריון
בחוות פאלדור גאריון מתידד עם נער זריז וחד לשון בשם דורון ועם נער אחר, ממוצא ארנדי, בשם ראנדורינג. שלושת החברים מיודדים עם זוברט, נערה בת גילם. גאריון מבלה את ימיו בין חובותיו כנער חווה לבין משחקיו עם חבריו, וככל שהוא מתבגר, מצטמצם זמן העבודה והמשחק לטובת שהיה באסם הגדול עם זוברט היפה.
מועצה אזורית שדות נגב
היסטוריה
אחרי רוזנמן נבחר לתפקיד ראש המועצה מי שהיה במשך שנתיים סגנו של רוזנמן ומנהל בית הספר מעגלים, שמעון כלפה. כלפה היה תושב המושב שרשרת. בתקופת כלפה, ביוזמתו ובליוויו הצמוד הוקם פארק תעשיות נ.ע.מ. הסמוך לצומת בית הגדי, וחודשו התשתיות במושבים בתוכנית משותפת ("מפנה 97") עם משרד ראש הממשלה, בעלות כוללת של למעלה מ-150 מיליון ש"ח. כמו כן, כלפה סגר את סמינר המורות שפעל אז בתחום המועצה והקים את מכללת חמדת הדרום, מכללה שהכשירה מאז אלפי מורות ומורים. שמעון כלפה כיהן כראש המועצה במשך כ-18 שנים עד לפרישתו בדצמבר 1998.
הבלגריאד
בלגאריון
מלבד הצורך, המרחף בשולי תודעתו כל הזמן, מעיר הערות ומדבר עם גאריון, ילדותו של גאריון עוברת עליו באופן רגיל למדי, עד ללילה סוער אחד בו מגיע מספר הסיפורים הזקן אותו מכנה גאריון בשם מר זאב, יחד עם דודה פול וגאריון, הם יוצאים מחוות פאלדור. דורניק, הנפח של החווה, מתלווה אל השלושה כאשר הם בורחים באישון הלילה.
מועצה אזורית שדות נגב
היסטוריה
לאחר כלפה נבחר מאיר יפרח משוקדה ששימש קודם לכן כיושב ראש הוועדה החקלאית של שדות נגב. יפרח כיהן במשך 15 שנים כראש המועצה. בבחירות שנערכו בשנת 2012 נוצח יפרח, בהפרש של שלושה קולות בלבד, בידי תמיר עידאן משרשרת, שהחליפו בתפקיד. בבחירות 2018 נבחר עידאן לכהונה נוספת כמועמד יחיד.
הבלגריאד
בלגאריון
במרחק מה מהחווה הם פוגשים שני אנשים. האחד, אלורני מחרק ששמו ברק. והשני, אדם נמוך בעל פני סמור המכונה משי, למרות שמו האמיתי, הנסיך חלדאר. לאחר מסע ממושך, מגיעה החבורה לבירת סנדריה, סנדאר שם הם פוגשים בשליטים האלורנים ובמלך סנדריה.
בהמשך הסיפור מתאספת חבורה, הכוללת את גאריון, פולגרה, בלגאראת, דורניק, הנסיף חלדאר (משי, ראו למעלה),ברק (ראו למעלה), הטאר-אלורני ונסיך האלגרים, ארנדי אסטוריאני צעיר ושמו ללדורין, ארנדי מימברטי ושמו מנדורלן, בן אולגו הנקרא רלג, שפחה מארגית יפהפייה הנקראת טייבה, אותה הצילה החבורה ממכלאות העבדים בראק קתול, וילד ממוצא לא ידוע אשר בני החבורה מכנים "שליח" או "ארנד". יחדיו, מרכיבים האנשים את החבורה המתוארת בקוד מרין, המתאר את נבואת האור (הקול בראשו של גאריון, מאחר שהוא ילד האור).
בספר החמישי והאחרון בסדרת הבלגריאד: "סוף משחק המכשפים". גאריון (בלגאריון - כפי שנקרא על ידי האל אלדור) נלחם בקרב חרבות נגד טוראק - האל הרשע שרוצה לגנוב את האבן של אלדור (או "קטרג יסקא") ומביס אותו. לפני הקרב, הורג שליחו של טוראק-זדאר את דורניק, ולאחר הקרב פולגרה פונה אל האלים בתחינה להחזיר אותו לחיים. האלים מסכימים למנות את גאריון להחיות אותו כיוון שעליהם נאסר לעשות זאת, אך דורשים מפול, כתנאי, שכוחה יהיה שווה ערך לכוחו של דורניק לאחר שיחזור לחיים.
גאולה נוני
גאולה נוּני (9 ביוני 1942 – 10 בנובמבר 2014) הייתה שחקנית וזמרת ישראלית. שימשה חברת הוועד של האקדמיה הישראלית לקולנוע ונציגת אגודת אמני ישראל.
ביוגרפיה
נוני נולדה ברמת גן לזכריה שעלה מתימן ולציפורה שעלתה מאוסטריה. גדלה בעיר הולדתה במשפחה בת שלוש בנות. החלה להופיע כשחקנית כבר בגיל 15, תחילה ב"סמבטיון" ולאחר מכן במועדון התיאטרון בחיפה. קודם לשירותה הצבאי שיחקה בסרט "איי לייק מייק" (1960), מהסרטים הראשונים שזכו להצלחה בקופות. בשנת 1961 הצטרפה ללהקת הנח"ל, והשתתפה בתוכניתה של הלהקה "היאחזות בחלל".
בשנת 1964 שיחקה בסרט שובר הקופות "סאלח שבתי" של אפרים קישון את חבובה, בתו של סאלח. בסרט גם שרה את השיר "לי ולך" יחד עם אריק איינשטיין.
בהמשך הקריירה שיחקה בסרטים נוספים: "רק לא בשבת" (1964), "פיצוץ בחצות" (1965), "האם תל אביב בוערת?" (1967), "צ'רלי וחצי" (1974), "משפחת צנעני" (1976), "לא לעלות יותר" (1979), "אלף נשותיו של נפתלי סימן טוב" (1989) "אבא גנוב 3" (1991), "פעמיים בוסקילה" (1998) ו"סימה וקנין - מכשפה" (2003).
בתיאטרון הופיעה במחזמר "ירושלים שלי" וכן בקומדיה המצליחה "אמי הגנרלית". בשנת 1971 נישאה להייני לידר, איש עסקים גרמני ועברה מאוחר יותר לווינה. שם למדה חינוך לתיאטרון והשתתפה בהפקות מקומיות כגון "אמי הגנרלית", ו"פרשת דרייפוס".
ב-1988 השתתפה במחזמר "סאלח שבתי" בתיאטרון הבימה, בתור אשתו של סאלח (שגולם על ידי זאב רווח), ושרה את "העריסה נשארה לי שם".
בשנת 1994 שבה לישראל ושיחקה בסדרה "פאפא" לצדו של זאב רווח. בשנת 1998 שיחקה במחזמר "סיסי הנסיכה" לצידם של עודד מנשה, ודנה דבורין. בשנת 2001 שיחקה בטלנובלה הישראלית "לגעת באושר", ובקלטת הילדים "חלב ודבש" לצידם של שרון צור, ויוסף כרמון. בשנת 2010 שיחקה בסדרה "בלו נטלי", לצד צביקה הדר ודפנה דקל.
בעשור הראשון של המאה ה-21 הופיעה בכמה הצגות של התיאטרון הקאמרי: "הצמה של אבא" (2004), "ג'וני הלך" (2009), "ינטל" (2009) ו"חורף מתחת לשולחן" ב-2010. גאולה נוני הייתה נשואה לפנטומימאי סמי מולכו.